ky en kk ky ru ru ky ky ru ru ru bg ru ru ru en hbs_cyr ru ky hu ky ru en uk ky ky tt ky ky ky ky ky ky ky ky ru tt ky ky ru uk ky ky ky ru ru ky myv ru ky ky ky ky ky ky ky ky ky ky ky ky ky ky ky ky ky kk ky kk ru ky ky ky ky ky ky ky ky ky ky ru hu ru ky ru kk ru ru ru uk ky ru ky ru ky ru ru ru ky bg ky ky ru ru ru kk ky ru myv ky ru ky ru ky ky ru ky ru ru ru av ru ky ru ky ru ky ru ru ru uk ky ru ky ru kk ru ru ru ky ru en ru
"Агым", 19.06.09 - 26-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Түштүк Африка республикасында 2010-жылы футбол боюнча дүйнө чемпионаты өтөт. Бүгүнкү күндө талаа ээлеринен сырткары Голландия, Жапония, Австралия, Түштүк Корея өлкөлөрү чемпионатка катышуу укуктарын жеңип алганы белгилүү эле. Эми аларга Түндүк Корея да барып кошулду. Чечүүчү оюнда Сауд Арабиясы менен тең-тең (0:0) чыгып, жолдомону чемоданга урду. Мындай ийгилик бул өлкө үчүн 44 жылдан бери ишке ашпай келаткан экен. Эми эки Корея топмайданда жолукса эмне болот, ошонусу кызык болуп туру.
Жыл сайын өтүүчү Азия футбол конфедерациясынын президент Кубогу үчүн беттешүүлөрдүн биринчи этабы Бишкекте аяктады. Бул турнирдин эки жолку жеңүүчүсү, Нарындын "Дордой-Динамо" командасы өз тобунда үч оюн өткөздү. Биринчи оюнда Бутан өлкөсүнүн "Йедзин" клубу менен беттешип, 7:0 эсеби менен жеңишке жетти.
Экинчи оюнда "Пномпень" (Камборжа) менен топмайданга чыкты. Эсеп 3:1 менен "Дордойдун" пайдасына чечилди. Ал эми үчүнчү матчта "Канбавзе" (Мьянма) клубу менен дал келишип, 2:1 менен биздин команда утушка жетти. Демек, Кыргызстандын чемпиону сентябрда өтчү финалдык оюндарга жолдомо алды.
Финалдык оюндарга "Дордойдон" бөлөк "Ашгабад" (Түркмөнстан), "Абахан Лимитед" (Бангладеш) жана "Регар Тадаз" (Тажикстан) командалары чыкканы белгилүү болду.
"Алганын" өспүрүмдөр командасы Таразда өткөн эларалык турнирге катышып кайтты. Белгилүү футболчу Антон Шохтун жаркын элесине арналган бул турнирге Россиядан, Казакстандан, Кыргызстандан 10 клуб таймашка чыкты. Аягында, Москванын ЦСКА командасы биринчи орунга чыкты. Биздин клуб 5-орунду ээлеп кайтты.
Борбор калаабызда бүгүн, эртең Кыргызстандын ачык чемпионаты өткөрүлөт. Мелдешке мен-мен деген өлкөбүздүн күлүктөрү катышат. Андан сырткары, коңшу өлкөлөрдөн да күч сынашууга өкүлдөр келүүсү күтүлүүдө. "Спартак" стадионуна келип, чоң мелдешке күбө болгула, күйөрмандар!
"Чоң туулга" эсебинде абройлуу турнирлердин алдыңкы катарына кирген уимблдон мелдеши 22-июнда Лондондо старт алат. Электен өткөн эркектердин алдыңкы сабы төмөнкүчө: 1. Надаль (Испания). 2. Федерер (Швейцария), 3. Маррэй (Англия). 4. Жокович (Сербия). 5. Дель Потро (Аргентина)...
Сафина (Россия). 2. С.Уильямс (АКШ). 3. В.Уильямс (АКШ). 4. Дементьева (Россия). 5. Кузнецова (Россия)...
20-июнда Германиянын Гельзенкирхен шаарында WBO жана IBF версиялары боюнча дүйнө чемпиону, супер оор салмак Владимир Кличко WBA жааты боюнча "убактылуу чемпион" Руслан Чагаев менен так талашуу өткөзөт. Бул беттешүү "Шальке" футбол клубунун 60 миң кишилик стадионунда өтөт. Кимиси жеңсе да чемпоиндук үч кемер курдун ээси болору бышык. "Шальке" клубунун президенти Йозеф Шнузенберг "Мен Кличкого күйөрмандык кылам, анткени ал биздин команданын ардактуу мүчөсү" деп баса белгиледи. Демек, стадион Владимирге тартары бышык болду.
Беттешүүнү Россиянын биринчи каналы көрсөтөт деген сөз бар, буюрса, көрүп каларбыз.
Түндүк Америкада айтылуу Стэнли Кубогу соңуна чыкты. Финалга "Детройт" менен "Питтсбург" чыкканын маалымдаганбыз. Алты оюндан кийин жалпы эсеп 3:3 болуп, чечүүчү жетинчи оюн кажет болду. "Өзөгү" ичине түшкөн хоккейчилер алдан тайганбы, бул беттешүү 2:1 деген футболдук эсеп менен аяктады. Жеңиш ээси - "Питтсбург"! Демек, Стэнли Кубогунун жаңы кожоюну да "Питтсбург" деп билгиле!
- Эже, мына "акчаны алдым, үйдүн документтерин бердим" деп тилкат жазып бериңиз. Бир жыл мурдагы числону койсоңуз жакшы болмок, себеби, өткөрүп алууга оңой дешет. Калысгүл ойлонуп да койбоду. Кагаз менен ручканы алып, "Мен Адылова Калысгүл Медерова Уларадан он миң доллар акча алып, үйдү сатканым анык. Медерова Уларага үйдүн документин бердим" деп жазып берди. Ошол учурда Мадина да бир бөтөлкөнү көтөрүп келип калды. Улара ага "баары даяр болду, мен айткандай жасай бер" дегенсип башын ийкеп койду.
- Келиңиз эже, башыңызды жазып алыңыз, - деп Улара уу кошулган аракты кичине чөйчөккө толтура куйду.
- Мейли, - деди Калысгүл, - эми бул үй сеники, мен бир жумада кетем. Билесиңерби, аябай жададым. Акча жок эле жүрдүм. Буюмдардын баарын силерге калтырам. Эгер кайрылып келсем, тиги килем менен идиш-аяктарды эле алам. Башка дүнүйөм деле жок. Искусство деп жүрүп дүнүйөгө да кызыкпадым.
- Алып жибериңиз, эже, мен сизге закуска даярдайын, - Улара салатка салынган уунун аралашпаганын көрүп, кашык менен заматта аралаштыра салды. Калысгүл көңүлү көтөрүлө аракты ыракаттануу менен ичип, Улара берген салаттан жеди.
Мадинанын жүрөгү сыгылып, тирукмуш окуя көрө тургансып көздөрү алайып кетти. Калысгүл аракты ичкенден кийин кыздар менен сүйлөшүп отургусу келип, аларга өзү жөнүндө бир нерселерди айтмакчы болду. Бирок ичи уламдан улам ысып, деми кысыла баштады. "Суу, суу бергилечи" деген бойдон төшөгүнө башын коюп, мүрт кетти.
- Бүттү, - деди Улара, - аракты, сууну, салатты баштыкка сал. Эч бир белги калбасын. Баарын таштандыга таштап кел да, ошондон ары жок бол. Эгер бирөө сураса эки күндөн бери үйдө жокмун дегин, түшүндүңбү?
Улара дароо кошуналарга чуркап эшиктерин каккылап жатты:
- Роза эже, Асылбек байке, Ширин эже, чыгыңыздар. Калысгүл эжеге жаман болуп атат.
Бүт баары Калысгүлдүн үйүнө келип, анын узап кеткенин билишкенден кийин Роза сөз баштады:
- Акыркы убакта көп ичип калган эле. Акыры түбүнө арак жетиптир. Бул шордунун жакын тууганы да жок. Досторун чакырткыла. Ошолор эмне кылат, өздөрү билсин. Өлгөндүн жазасы көмгөн, - Улара бул сөздөрдү уккандан кийин кудум жакынынан айрылгансып шолоктоп ыйлап кирди.
Чынында киши колдуу болду деп эч ким шек санаган жок. Доктур чакыртышпады. Кошуна-колоң, жакын санаалаштары бир аз акча топтоп, молдо чакырып, эки күндөн кийин жерге беришти. Анын эң жакын досу Тазагүл болчу. Эл тарагандан кийин Улара:
- Эми үйдү кантип өткөрүп алам? - деди муңайым.
- Түшүнбөдүм, үйдү сен кандайча өткөрүп аласың?
- Сатып алган эмес белем, Калысгүл эже силерге айткан жок беле?
- Качан сатып алдың? - Тазагүл чындап таңгалды.
- Тилкаты менен документтери менде. Көрсөңүз болот.
Тазагүл Калысгүлдүн колжазмасын дароо тааныды.
- Кызык, бизге эмне айтпады экен?..
- Россияга күйөөмдү издеп барам. Тамды сага сатканымды эч кимге айтпай тур, кетеримде өткөрүп берем деген эле, - Улара өңүнөн эч нерсе байкатпай чолок жашын сүрттү.
Тазагүл "мүмкүн ал бизди карызга акча сурайт деп айтпай жүргөндүр" деген ойдо:
- Мен эмне кылмак элем. Сатып алсаң там сеники, распискасын көрсөтүп ала бер, - деди.
- Эже, бирок силер үйдөгү оокаттарын бир сыйра карап чыгышыңар керек. Анда-санда тууганмын деп бир киши келип жүрчү. Кийин мага эч ким доомат кылбагандай болсун.
Тазагүл тилкатка дагы бир сыйра көз жүгүртүп, Калысгүлдүн кол жазмасы экенин билгенден кийин:
- Сатып алганыңа бир жыл болгон турбайбы. Калысгүл ушуга чейин акчаны сарп кылып бүткөндүр. Анын ашыкча дүнүйөсү бар дейсиңби, там сеники болгондон кийин жашай бер, - деди.
Чынында жаш кыздан эч ким шек санаган жок. Деги эле Калысгүл киши колдуу болду деп бирөөнүн да оюна келбеди. Мадина менен Улара үйдү өткөрүп алууга шашылышкан жок. Канчалык бейгам болуп жашайын десе да Уларанын түшүнө тирукмуш кебетеде көрүнүп, жүрөгү кысыла берди. Ал бул жөнүндө ушунчалык көп ойлогондуктан, көзү кичине илинсе эле Калысгүлдүн арбагы үстүнө келип карап тура берчү болду. Бир күнү Улара өзүнө дем салдырганы көзү ачык бакшыга барып, "там сатып алдым эле. Ээси каза болуп калган. Бирок такай түшүмө кирет. Мындан кутулуунун амалы барбы?" жеп жалдырады.
- Кээ бир үйдө каардуу арбактар боло берет. Бул үчүн үйдү аластап, куран окуп туруш керек. Эгер анда да болбой, түшүңө кире берсе, ал үйдү сатып, башка там алганың оң, - деп кеңеш берди.
Уларага "ал тамды сатып, башка там ал" деген сөз майдай жагып, тез арада үйдү өз наамына өткөрүп, сатып жиберүүнү ойлоду. Анын бул аракети Мадина экөөнү түрмөгө алпарарын билген жок.
кыргыз тилиндеги гезит "Агым"
email • архив • редакция
"…Же мени сүйө албайт деп ойлойсуңбу?"
Ак терек, көк терек
"Америкага Манастан ыңгайлуу башка жер жок"
Айкел чатагы Коңурбайдын урпактарынын атайын акциясы беле...
Майтокоч же камчы жесең да Кыргызстан жалгыз
Власть и оппозиция: облико аморале
Сүт эле эмес жер да арзан, баркы да жок
эле эмес, парламентти да бөлдү
Мамкызматкер мартабасын ким көтөрөт?
"Үч эмге жаңы салынган үй беребиз"
Балдарга 1-июнда эле эмес, дайыма камкордук керек
"Апам аялзатынан тапкан жалгыз курбум"
"Коломтодогу" коломто оту өчкөндөр
Издейм сени, арасынан элдердин
Манаска эмес, дейди ырларга маашырлангандар көп
А-у, Марат Мамбетов, ой, деги барсызбы?